kardosdrur/scandi-wiki huggingface dataset:
USA DSB 10 x så live

USADSB 10 x og så live er det første live album fra den danske rockgruppe Nephew. Man kunne downloade sange fra cd'en i løbet af deres turné i 2004. Men albummet i sin helhed udkom først 22. november 2004.

Spor 
 "Movie klip" (Live Vega København)
 "Superliga" (Live Gimle Roskilde)
 "Blå & Black" (Live Voxhall Århus)
 "Milk & Wine" (Live Magasinet Odense)
 "Dårlig træning" (Live Tobakken Esbjerg)
 "En Wannabe Darth Vader" (Live Godset Kolding)
 "Worst/Best Case Scenario" (Live Studenterhuset Aalborg)
 "Ordenspoliti" (Live Voxhall Århus)
 "USADSB" (Live Vega København)
 "Bazooka" (Live Fermaten Herning)

Nephew-album
Livealbum fra 2004
Borgerforening

En borgerforening er en forening i lighed med en beboerforening, men blot med medlemmer fra en hel landsby.

Det var oprindelig en sammenslutning af den bedre stillede, verdslige del af en købstads befolkning (jf. den hyppige betegnelse borger- og håndværkerforening), men er i dag hyppigere anvendt om en sammenslutning af en landsbys indbyggere med henblik på at repræsentere disse over for myndighederne og stå for lokale sociale aktiviteter og traditioner.

Der er formentlig en tendens til, at ordet beboerforening hyppigst anvendes om foreninger dækkende bestemte kvarterer i byer, mens ordet borgerforening anvendes på landet. Der ses dog adskillige undtagelser fra denne regel.

Foreninger
Grækenlands flag

Grækenlands flag, der normalt kaldes for Galanolefki (Blå-hvid), består af ni horisontale striber, skiftevis hvide og blå. I øvre venstre hjørne har flaget et hvidt kors på blå baggrund. Korset symboliserer den Græsk-ortodokse kirke. Historien fortæller, at de ni striber tilsvarer stavelserne i slagordet Frihed eller død på græsk. Flaget stammer fra den græske uafhængighedskrig i 1820'erne. Det blev officielt indført, da Grækenland proklamerede uafhængighed 13. januar 1822. Det har haft konkurrence fra et enklere flag, blå dug med hvidt kors, som i perioder har været anerkendt som landets flag. Flaget er et af flere nationalflag, som har USA's flag som forbillede.

Flaget benyttes i samme form som nationalflag, koffardiflag, statsflag og orlogsflag.

Orlogsgøs og rangflag 
Det græske søforsvars fartøjer fører en orlogsgøs som består af et hvidt kors på blå dug, med andre ord identisk med kantonen fra nationalflaget og med landets nationalvåben. Flagofficerer fører flag baseret på gøsen med en eller flere sekstakkede hvide stjerner.

Præsidentflag 
Republikkens præsident fører siden 1979 kvadratisk, blåt flag med en variant af nationalvåbenet, et skjold med et hvidt kors på blåt omkranset af gule olivengrene i midten. Flaget benyttes for at markere præsidentens nærvær på land og som rangflag i søforsvaret.

Tidligere flag 
Kongelige flag

Eksterne henvisninger 

 The flag  Fra Grækenlands præsidentkontor

Flag fra Europa
Flag
Nationale flag
Frihedskæmper

En frihedskæmper kan være en person, der kæmper og gør modstand mod en okkupationsmagt, som eksempelvis modstandsbevægelsens kamp under den tyske besættelse af Danmark under 2. verdenskrig.

Udtrykket frihedskæmper er kontroversielt, afhængig af forskellige politiske opfattelser og synspunkter.
Skellet mellem hvornår en frihedskæmper er terrorist og omvendt er en altid aktuel debat. Okkupanter kalder ofte frihedskæmpere for terrorister.

Aforisme 
 Der er en aforisme, der siger at en mands terrorist er en anden mands frihedskæmper.

Eksempel 

Den amerikanske præsident Ronald Reagan beskrev, efter Sovjetunionens invasion af Afghanistan i 1979, de anti-sovjetiske oprører i Afghanistan som frihedskæmpere medens de samme personer nogle år senere blev kaldt terrorister. (USA involverede sig tidligt – uofficielt – i Afghanistan).

Referencer 

Danmark under 2. verdenskrig
Danmarks politik
Lettiske euromønter

De lettiske euromønter, der er gangbar mønt i Letland fra 1. januar 2014, blev sat i cirkulation i slutningen af december 2013 i de såkaldte eurokit-pakker, som kunne erhverves i måneden inden euro-indførelsen i Letland. Letlands mål var at indføre euroen i 2008. Derfor blev det allerede dengang besluttet, hvordan de lettiske euromønter skulle se ud. Siden da er reglerne for, hvordan euromønter må se ud, dog blevet ændret, hvilket har ført til, at det oprindelige design af 2-euromønten, som viste Moder Letland fra frihedsmonumentet i Riga, er blevet byttet ud, så mønten har det samme design som 1-euromønten. Euroen blev ikke indført som oprindelig planlagt pga. for høj inflation, men letterne har opfyldt kriterierne for at indføre euroen 1. januar 2014.

 2-euromønten viser motivet fra 5 lati-mønten, som blev benyttet før sovjettiden. Randindskriften bliver starten på den lettiske nationalsang DIEVS *** SVETI *** LATVIJU ***, som betyder Gud velsigne Letland på lettisk. De 3 stjerner symboliserer de lettiske regioner Letgallen, Livland og Kurland.
 1-euromønten viser motivet fra 5 lati-mønten, som blev benyttet i Letland før sovjettiden.
 50, 20 og 10-centmønterne viser det store lettiske våbenskjold.
 1, 2 og 5-centmønterne viser det mindre lettiske våbenskjold.

Under sovjettiden var 5-latimønten et vigtigt frihedssymbol blandt etniske letter.

Kilder 

 Letlands bank – Om designet (lettisk) 
 Letlands bank – Historien bag de lettiske euromønter (engelsk) 

Euromønter efter land
Mønter fra Letland
Peter Røschke

Peter Røschke (født 13. oktober 1954 i Frederiksberg i Danmark) er en dansk tegnefilmsdubber og tidligere dialoginstruktør. Han har bl.a. Cartoon Network lagt stemme til Kylling i Ko og Kylling, Pinocchio, Gaspar i Brandy og Hr. Vimse og Eduardo i Fosters hjem for fantasivenner. Fluffy Labsko, Biroller i Powerpuff Pigerne, Pops i Johnny Bravo. Biroller i What a Cartoon!,  Wakko i Animaniacs, Doctor Octopus og Krybet i Spider-Man: The Animated Series.

Peter var dialoginstruktør på SDI Media (tidligere Sun Studio). Han stoppede da han ikke ville instruere tegnefilm mere. Han lægger stadigvæk stemme til tegnefilm.

Eksterne henvisninger 
 

Tegnefilmsdubbere fra Danmark
Cedynia

Cedynia () er en by i det vestlige Polen, i voivodskabet vestpommern, Stettin byområde, med et indbyggertal på 1.653 (2006) og et areal på 1,67 km².

Bebyggelser ved Cedynia 

Byer

 Gryfino
 Chojna
 Trzcińsko - Zdrój
 Moryń
 Mieszkowice
 Schwedt (Schwedt/Oder, Tyskland)
 Vierraden (Tyskland)
 Myślibórz
 Pyrzyce

Landsbyer

 Bielinek
 Osinów Dolny
 Siekierki (ved Cedynia)
 Gozdowice
 Klępicz
 Krajnik Dolny
 Widuchowa
 Bielinek
 Banie

Seværdigheder 

Naturen

 Piaskowa Skoven (polsk: Puszcza Piaskowa),
 Bielinek Naturreservat (polsk: Rezerwat Bielinek)
 Cedyński Park Krajobrazowy
 Spor af oldtidens kultur

I byen

 Kirke (13. århundrede)
 Kloster (Cistercienserordenen) (13. århundrede), nu hotel
 Rådhus (19. århundrede)
 Museum
 Monumentet Polens Sejren ved Oder på "Góra Czcibora", 1972

Eksterne henvisninger 

 Cedynia online

Byer i Polen
Tidligere tyske byer
Laila Kaland

Laila Kaland (født 8. januar 1939 i Gloppen, Sogn og Fjordane – 30. december 2007) var en norsk politiker (Ap). Hun blev indvalgt i Stortinget fra Møre og Romsdal i 1985.
Hun var stedfortræder i perioden 1981–1985.

Eksternt link 
 Stortinget.no – Biografi  

Stortingsrepræsentanter fra Arbeiderpartiet
Washington

Washington kan henføre til flere artikler:

Steder 
USA
 Washington D.C. er USA's hovedstad
 Washington (delstat) - en delstat i det nordvestlige USA
 Washington (Arkansas) - en by i USA
 Washington (Connecticut) - en by i USA
 Washington (Kansas) - en by i USA
 Washington (Massachusetts) - en by i USA
 Washington (New Hampshire) - en by i USA
 Washington (North Carolina) - en by i USA
 Washington (Ohio) - en by i USA
 Washington, Pennsylvania
 Washington (Virginia) - en by i USA

Grønland

Greenland 
 Cape Washington, Greenland - et område i Grønland
 Washington Land - et område i Grønland

Storbritannien
 Washington (Tyne and Wear) - et byområre nær Sunderland
 Washington (West Sussex) - en by og et parish i West Sussex

Personer 
 George Washington, USAs første præsident
 Washington Stecanela Cerqueira, tidligere brasiliansk fodboldspiller (født 1975) som også kaldes Washington

Andet 
 Washington D.C. (tv-serie) - en tv-serie
 The Washington Post
 The Washington Times
 Washington-konventionen
 Slaget ved Fort Washington

Se også 
 Washington County - en række counties i USA
Point of Entry

Point of Entry er det britiske heavy metal-band Judas Priests syvende album, udgivet 26. februar 1981. 

I 1980 fik Judas Priest spillet numrene "Breaking the Law" og "Living After Midnight" fra deres British Steel-album spillet meget i radioen. Som et resultat deraf forsøgte bandet sig med en mere kommerciel musikalsk retning på Point of Entry. Dette blev dog kritiseret af nogle af bandets gamle fans.

Albummet indeholdt tre singler: "Heading Out to the Highway", "Don't Go" og "Hot Rockin' ". De optrådte live med "Heading Out to the Highway" frem til tiden omkring udgivelsen af Priest...Live!, og "Hot Rockin'" spilles stadig til bandets koncerter i dag.

Albummet blev digitalt forbedret og genudgivet i 2001 med to bonusspor: en liveversion af "Desert Plains" og et nummer der blev til under indspilningerne af Ram It Down.

Albummet har to forskellige omslag, et amerikansk og et europæisk.

Spor 
Alle sange skrevet af Rob Halford, K.K. Downing og Glenn Tipton bortset fra hvor andet er angivet.
 "Heading Out to the Highway" – 3:47
 "Don't Go" – 3:18
 "Hot Rockin'" – 3:17
 "Turning Circles" – 3:42
 "Desert Plains" – 4:36
 "Solar Angels" – 4:04
 "You Say Yes" – 3:29
 "All the Way" – 3:42
 "Troubleshooter" – 4:00
 "On the Run" – 3:47

Bonusspor på genudgivelse 
 "Thunder Road" (Halford, Tipton) – 5:12
 "Desert Plains" (Live) – 5:03

Medlemmer 
 Rob Halford – vokal
 K.K. Downing – guitar
 Glenn Tipton – guitar
 Ian Hill – bas
 Dave Holland – trommer

Eksterne henvisninger og kilder

Fodnoter 

Judas Priest-album
Album fra 1981
Bobby Kimball

Bobby Kimball (Robert Troy Kimball, født 29. marts 1947) var forsanger i det amerikanske rockband TOTO. 

Han var med fra deres debutalbum "Toto" (1978) til "Toto IV" (1982). Derefter forlod han bandet, men vendte tilbage i 1999 på albummet "Mindfields" og var deres faste forsanger indtil opløsningen i juni 2008.
Siden opløsningen af Toto har Kimball kørt en solokarriere, hvor han blandt andet synger de af Toto's sange som han er forsanger på. Han blev ikke forsanger igen da Toto blev gendannet i 2010.

Albums 
 Toto (1978)
 Hydra (1979)
 Turn back (1981)
 Toto IV (1982)
 Mindfields (1999)
 Livefields (1999)
 Through the looking glass (2002)
 25th anniversary: Live in Amsterdam (2003)
 Falling in between (2006)
 Falling in between Live (2007)

Eksterne henvisninger 

Sangere fra USA
Rockmusikere fra USA
Defenders of the Faith

Defenders of the Faith er det britiske heavy metal-band Judas Priests niende studiealbum. Albummet blev indspillet i Ibiza Sound Studios, Ibiza, Spanien og mikset i perioden september-november 1983 i DB Recording Studios og Bayshore Recording Studios i Miami, Florida. Lp'en og kassettebåndet blev udgivet 4. januar 1984 og blev i juli også udgivet på cd. Albummet indeholdt tre singler: "Freewheel Burning," "Some Heads Are Gonna Roll" og "Love Bites".

Albummet blev digitalt forbedret og genudgivet i maj 2001 med to bonusspor.

Spor 
Alle sange skrevet af Rob Halford, K.K. Downing og Glenn Tipton medmindre andet er angivet.
 "Freewheel Burning" – 4:22
 "Jawbreaker" – 3:25 
 "Rock Hard Ride Free" – 5:34
 "The Sentinel" – 5:04
 "Love Bites" – 4:47
 "Eat Me Alive" – 3:34     
 "Some Heads Are Gonna Roll" (Bob Halligan, Jr) – 4:05       
 "Night Comes Down"  – 3:58
 "Heavy Duty" – 2:25
 "Defenders of the Faith" – 1:30

Bonusspor på genudgivelse 
"Turn on Your Light" – 5:23
 "Heavy Duty/Defenders of the Faith (Live)" – 5:26

Musikere 
 Rob Halford — Vokal
 K.K. Downing — Guitar
 Glenn Tipton — Guitar
 Ian Hill — Bas
 Dave Holland — Trommer

Eksterne henvisninger 
 Defenders of the Faith  på Judas Priest Info Pages

Judas Priest-album
Album fra 1984
Sin After Sin

Sin After Sin er det britiske heavy metal-band Judas Priests tredje album, udgivet i 1977. Albummet var et af de første hvorpå den senere meget kendte studiemusiker Simon Phillips medvirkede – han var kun 19 ved albummets indspilning. Albummet indeholder også en coverversion af Joan Baez's "Diamonds and Rust", et nummer som har været en favorit til livekoncerter lige siden. Albummet blev digitalt forbedret og genudgivet i 2001 med to yderligere bonusspor. Et af bonussporene, "Race With The Devil", skulle oprindeligt have været på albummet i stedet for "Diamonds And Rust", men produceren Roger Glover ville gerne have "Diamonds And Rust" på albummet, da han syntes, at "den ville passe bedre sammen med resten af albummet."

Det siges,  at albummet oprindeligt skulle have heddet "Island Of Domination" efter sangen på "Sad Wings Of Destiny" med en genindspillet version af "Island of Domination" som titelnummer, men at de besluttede sig for at kalde det "Sin After Sin" på grund af sangen "Sinner"'s store popularitet.
Ordene "Sin After Sin" findes også i sangteksten til sangen "Genocide" fra Sad Wings of Destiny: "Sin after sin, I have endured... Yet the wounds I bear, are the wounds of love".

I 1988 havde Slayer en coverversion af Dissident Aggressor på deres roste South of Heaven-album. Arch Enemy udgav en coverversion af sangen "Starbreaker" som bonusspor på Wages of Sin-albummet.

Spor 
"Sinner" (Rob Halford, Glenn Tipton) – 6:43
"Diamonds & Rust" (Joan Baez) – 3:26
"Starbreaker" 	(Halford, K.K. Downing, Tipton) – 4:52
"Last Rose of Summer" 	(Halford, Tipton) – 5:38
"Let Us Prey/Call for the Priest" (Halford, Downing, Tipton) – 6:14
"Raw Deal"  (Halford, Tipton) – 7:12
"Here Come the Tears" 	(Halford, Tipton) – 3:36
"Dissident Aggressor" 	(Halford, Downing, Tipton) – 3:07

Bonusspor på genudgivelse 
"Race with the Devil"  (Adrian Gurvitz) – 3:06
"Jawbreaker" (Live)    (Halford, Downing, Tipton) – 4:00

Musikere 
K.K. Downing: Guitar
Rob Halford: Vokal
Glenn Tipton: Guitar, Piano
Ian Hill: Bas
Simon Phillips: Trommer (sessionsmusiker)

Eksterne henvisninger 
Sin After Sin  på Judas Priest Info Pages 

Judas Priest-album
Album fra 1977
Nation of Islam

Nation of Islam (NOI) er en amerikansk religiøs og politisk organisation, som blev grundlagt af Wallace Fard Muhammad i 1930. Organisationen mener, at det sorte amerikanske folk har sit åndelige hjemsted i islam. På trods af det er deres teologi og opfattelse af islam meget anderledes end den, man finder blandt størstedelen af muslimer, og bliver derfor karakteriseret som en nyreligiøs bevægelse eller "quasi-islam". Organisationen var mest fremtrædende i 1950'erne og 60'erne under ledere som Elijah Muhammad og Malcolm X. NOI ledes i dag af Louis Farrakhan.

I bogen Message to the Blackman in America (1965) formulerede Elijah Muhammad, som var NOI's leder i 41 år fra 1934 til 1975, et 10-punktsprogram med navnet "Hvad ønsker muslimerne?": frihed, retfærdighed, lige muligheder, en separat stat for afroamerikanere, løsladelse af muslimer i amerikanske fængsler, afskaffelsen af politivold og bandeangreb mod sorte, lige arbejdsmuligheder, skattefrihed, lige ret til uddannelse og forbud mod blandede ægteskaber. Flere af kravene blev begrundet som kompensation for århundreders undertrykkelse.

Teologi 
På trods af organisationens fokus på islam, har de deres egen teologi, som skiller sig fra den der ses i Koranen. I følge NOIs skabelsesberetning er Gud en sort mand, som skabte det første menneske, der boede langs Nilen og omkring Mekka. Dette første menneske, som teologisk set formodes at være del af den sorte nation som kaldes 'Tribe of Shabazz', anses som at være en repræsentation af Guds ideelle form. Medlemmer og efterkommere af 'Tribe of Shabazz' anses som at være del af hvad NOI kalder den 'Originale Asiatiske Race'. 

I Message to the Blackman in America fremlægger Elijah Muhammed Yakub myten, som beskriver NOIs opfattelse af, hvordan den hvide mand kom til. Den hvide mand blev skabt af den sorte videnskabsmand Yakub (den arabiske variant af Jakob) gennem eugenik og blev påvirket af djævlen, som lærte den hvide mand at undertrykke den sorte. Når der tales om 'sorte mennesker' i NOI menes der ikke kun folk med afrikansk baggrund, men alle som ikke er hvide vesteuropæer.   

NOI er del af den millenaristiske tradition, hvilket vil sige, at det tros, at menneskeligheden lever i endetiden. I følge organisationens teologi menes det, at 'The Mother Plane', et rumfartøj som siges at være nævnt i Ezekiels bog, vil vende tilbage til jorden, udrydde den hvide race og skabe et utopi.  

Muhammed anses ikke som at være den sidste profet, i stedet menes det, at NOIs to første ledere, Fard og Elijah Muhammed, er vigtigere, hvilket ofte anses som shirk. Gud (Allah) bliver antropomorficeret, og der menes ikke, at der findes liv efter døden. 

Warith Deen Mohammed, som tog over som leder efter sin far Elijah Muhammeds død, vendte ryggen til denne teologi og forsøgte at etablere NOI, som en del af den almene sunni bevægelse, hvilket senere blev ændret af Louis Farrakhan, som genetablerede den originale teologi som NOIs officielle.

Se også 
 Zebramordene

Eksterne links 

 
Etableret i 1930
Elijah Muhammad

Elijah Muhammad (født 7. oktober 1897, død 25. februar 1975) var leder af den religiøse forening Nation of Islam fra 1934 til sin død. I Nation of Islam arbejdede han sammen med blandt andet Malcolm X og senere Muhammad Ali.

Eksterne henvisninger 

Muslimer fra USA
Personer fra USA
Iced Earth

Iced Earth er et amerikansk heavy metal-band, der kombinerer elementer fra thrash metal, power metal, progressiv metal, opera, speed metal og NWOBHM. I 1999 sluttede bandets sangskriver Jon Schaffer sig sammen med Blind Guardians vokalist Hansi Kürsch hvor de stiftede sideprojektet Demons & Wizards.

Medlemmer

Nuværende medlemmer 
 Matt Barlow – Vokal (1994–2003, 2007–present)
 Troy Seele – Lead guitar (2007–present)
 Jon Schaffer – Rytmeguitar, bagvokal (1984–present)
 Brent Smedley – Trommer (1996–1997, 1998–1999, 2006–present)

Tidligere medlemmer

Vokal 
 Gene Adam (1985–1991)
 John Greely (1991–1992)
 Tim "Ripper" Owens (2003–2007)

Lead guitar 
 Bill Owen (1985–1987)
 Randall Shawver (1988–1998)
 Larry Tarnowski (1998–2003)
 Ralph Santolla (2003–2004)
 Ernie Carletti (2006)
 Tim Mills (2006–2007)

Bas 
 Richard Bateman (1985–1986)
 Dave Abell (1987–1996)
 Keith Menser (1996)
 James MacDonough (1996–2000, 2001–2004)
 Steve DiGiorgio (2000–2001)
 James "Bo" Wallace (2006–2007)
 Dennis Hayes (2007)

Trommer 
 Greg Seymour (1984–1989)
 Mike McGill (1989–1991)
 Rick Secchiari (1991–1992)
 Rodney Beasley (1992–1995)
 Mark Prator (1995–1996, 1997–1998)
 Richard Christy (2000–2004)
 Bobby Jarzombek (2004–2006)

Diskografi 
 Iced Earth (1990)
 Night of the Stormrider (1991)
 Burnt Offerings (1995)
 The Dark Saga (1996)
 Something Wicked This Way Comes (1998)
 Horror Show (2001)
 The Glorious Burden (2004)
 Framing Armageddon: Something Wicked Part 1 (2007)
 The Crucible of Man: Something Wicked Part 2 (2008)
 Dystopia (2011)
 Plagues of Babylon (2014)
 The Judas Goat (2016)
 Incorruptible (2017)
 A Narrative Soundscape (2022)

Eksterne henvisninger 

 Iced Earths officielle hjemmeside
 Iced Earths officielle MySpace hjemmeside

Heavy metal-grupper
Metalgrupper fra USA
Power metal-grupper
Thrash metal-grupper
Musikgrupper fra 1984
Superliga (sang)

Superliga er en dansk rocksang af rockbandet Nephew, der blev udgivet i 2004. Den blev udgivet som den 3. single fra deres andet album USADSB.

Sangen omhandler det skjulte budskab om kærlighed og i sangen nævnes en masse kendte mennesker.

Der blev i 2013 udgivet en ny version med opdateret tekst, som var skrevet af lytterne.

Kendte der nævnes
Jason Watt
Rasmus Trads
Britney Spears 
Kurt Cobain 
Michael Stipe
Wesley Snipes
Jimmy Floyd Hasselbaink 
O.J. Simpson
Katja Kean 
Don Ø 
Bjarne Riis 
Brian Steen Nielsen 
Mogens Amdi Petersen
Pia Kjærsgaard 
Johnny Cash 
Simon Kvamm

Den vandt dem også GAFFA-prisen i 2004 for Årets Danske Hit.

Musikvideo
Der blev også lavet en musikvideo til sangen samme år. Filmen blev instrueret og klippet af Jakob Thorbek og Rasmus Meisler, der næsten stod for at lave hele videoen selv. Videoen fik prisen for årets bedste video Til Danish Music Award i 2005. I videoen ses forsangeren Simon Kvamms lillebror, der danser med en t-shirt, der hele tiden skifter skrift efterhånden som de forskellige berømtheder nævnes. Filmens farvetema skifter konstant mellem rød, blå og gul.

Referencer

Eksterne henvisninger
Info og billeder fra musikvideoen .

Nephew-sange
Sange fra 2004
Sankt Mikaels Kirke (Pindstrup)

Sankt Mikaels Kirke er et katolsk kapel beliggende på Kastrupvej i landsbyen Ringsø pr.Pindstrup ved Ryomgård, på Djursland.

I 1920'erne havde en del polske gæstearbejdere slået sig ned i Pindstrup-området, da der var rigtig gode beskæftigelsesmuligheder ved den storstilede tørveproduktion ved Pindstrup Mosebrug. Den lille polske koloni dannede 1929 en polsk forening, der som sin første opgave var at tage initiaitiv til opførelsen af en kirke, hvor indvandrerne kunne afholde katolsk messe. Der blev indsamlet en kapital på 7.000 kr., og direktør la Cour fra mosebruget skænkede al tømmeret til opførelsen af bygningen. Ved frivillig arbejdskraft blev den nye bygning rejst, og kunne indvies af den katolske menighed 2. påskedag 21. april 1930.

Der afholdes messer i kirken 2 gange månedligt.

Kilder 
Helge Congo-Kris Kristensen: "Congo-Kris fortæller – Historier fra det østjyske gennem 100 år" – 2007.

Ekstern henvisning 
 Den Katolske Kirke i Danmark

Katolske kirker i Danmark
Pindstrup
Kirker i Syddjurs Kommune
Boiotien

Boiotien eller Bøotien (græsk Βοιωτία, Boiōtia, nygræsk Vjotía) er en regional enhed i periferien Centralgrækenland nord for Athen.

Landskabet er bjergrigt mod syd og forholdsvis kuperet mod nord; i midten er der fladland. Den vigtigste by er Theben (Thiva). Andre byer, der havde en vis betydning i oldtiden, er Orchomenos, Thespiai og Plataiai.

Mytologien afspejler Thebens væsentlige rolle i mykensk tid (således er det her, Kong Ødipus regerede). I klassisk tid dannede de boiotiske byer et forbund under Thebens ledelse. Under den anden perserkrig (480 f.Kr.) valgte de side for Persien og under den peloponnesiske krig (431-404 f.Kr. for Sparta (eftersom Theben traditionelt havde rivaliseret med Athen). I det 4. århundrede f.Kr. var Theben en tid lang den førende stat, men Alexander den Store ødelagde byen i 335 f.Kr. efter et mislykket oprørsforsøg.

Berømte boiotere er digterne Korinna og Pindar og hærføreren Epameinondas.

Eksterne henvisninger 

Regionale enheder i Grækenland
Centralgrækenland
Tonga (folk)

Begrebet Tonga eller batonga bliver brugt om flere etniske grupper som lever i det nordlige Malawi, sydlige Zambia, nordvestlige Zimbabwe omkring Binga, vestlige Mocambique og sydlige Tanzania.

Folkeslag i Afrika
Malawi
Folkeslag i Zambia
Folkeslag i Zimbabwe
Folkeslag i Mozambique
Folkeslag i Tanzania
Buzkashi

Buzkashi, Kok-boru eller Oglak Tartis (persisk: بزکشی bozkæšī, tadsjikisk: бузкашӣ buzkašī: grib en ged) er en traditionel afghansk holdsport til hest. Rytterens mål er at gribe en hovedløs ged eller kalv og få den bort fra de andre spillere eller kaste den over mållinjen.

Eksterne henvisninger 

 Afghanistan Online: Afghansk nationalsport (Buzkashi)  

Sport i Afghanistan
Swahili (folk)

Swahili er et folk og en kultur på kysten af Østafrika, hovedsagelig i kystregionerne og på øerne tilhørende Kenya og Tanzania og i nord Mocambique. Der er mellem 200.000 og 400.000 swahiliere. Navnet swahili stammer fra det arabiske ord sawahil, som betyder "kystbeboere", og de taler swahilisproget. De har også officielle sprog i deres respektive lande, engelsk i Tanzania og Kenya og portugisisk i Mocambique. Kun en lille del af de, som bruger swahili, bruger det som modersmål, og endnu færre er etniske swahiliere.

Folkeslag i Tanzania
Folkeslag i Kenya
Folkeslag i Mozambique